26 l'art de faulconnerie 



austour doit estre pesant comme ceulx de 

 la grant Arménie. En Syrie on achapte 

 les oyseaux de proye et de faulconnerie au 

 pois, et le plus pesant vault mieulx ; de la 

 couleuretçonditionsd'iceulxneleurchault. 

 Blanc austour est plus gros, beau, facile à 

 enseigner, et plus foeble entre les autres, 

 car il ne peut prandre la grue. Et, pour ce 

 qu'il est nay en lieu hault et qu'il souffre 

 mieulx le froit qui est en l'aer hault, il est 

 bon pour voler oyseaux de telle condition. 

 Austour tendant à noir et qui a plume su- 

 perflue sur la teste descendant sur le front 

 comme une perruque, est bel ; mais il n'est 

 pas fort. La bonne forme d'austour est 

 d'avoir teste petite, face longue et estroicte 

 comme le voultour et qui resamble à l'aigle ; 

 gosier large, par lequel passe le past; 

 yeux grans, parfons, et en iceulx petite 

 rondeur noire ; narilles, aureilles, croupes 

 et pies larges et blancs; bec long et noir; 

 col long ; poictrine grosse ; cher dure ; 

 cuysses longues, charnues et distantes; les 



